Obra-kontratuen administrazio-klausula partikularren agiria

Prozedura irekia

Zuzentarauaren transposizioarena (zuzentarau horren bidez, arau espezifikoak ezartzen dira 96/71/EE eta 2014/67/EB zuzentarauei dagokienez, errepideko garraioaren sektoreko gidariek egiten dituzten joan-etorrietarako) eta obra-kontratu publikoen prezioak berrikusteko salbuespenezko neurriena]. Aipatutako errege lege-dekretua aldatu egin da, honako honen bidez: 6/2022 Errege Lege Dekretua, martxoaren 29koa, zeinaz Ukrainako gerraren ondorio ekonomiko eta sozialei erantzuna emateko plan nazionalaren esparruan presako neurriak hartzen baitira.

#### 8.- BETEARAZTEKO EPEA

Kontratua betearazteko gehieneko epea eta gehieneko epe partzialak kontratuaren klausula espezifikoen 6. klausulan daude ezarrita, salbu eta adjudikaziodunak eskaintzan laburtu egin baditzake epe horiek, epeen murrizketa hori eskaintzak adjudikatzeko irizpidea denean. Zuinketa egiaztatzeko aktarekin hasiko da betearazteko epea. Epe horiek luzatu daitezke, baina SPKLren 195.2 artikuluan xedatuta dagoenaren arabera soil-soilik.

#### 9.- BERMEAK

##### 9.1.- Behin-behineko bermea SPKLren 108.1 artikuluan ezarritako formuletako batean eman ahalko da, eta SPKLren 106.3 artikuluan xedatuta dauden moduetan gordailutu beharko da.

Behin-behineko bermea automatikoki azkenduko da, eta kontratua perfekzionatu eta berehala itzuliko zaie lizitatzaileei. Hautatutako lizitatzaileari dagokionez, behin betiko bermea eratzen duenean itzuliko zaio behin-behineko bermea, SPKLren 106.4 artikuluan eta baldintza orokorren 23.4 klausulan xedatuta dagoenaren arabera.

##### 9.2.- Behin betiko bermea eta berme osagarria aurreko apartatuan aurreikusitako formulen bitartez eman ahalko dira, baita prezioa atxikita ere, hori kontratuaren klausula espezifikoen 8.4 klausulan baimenduta badago.

Behin betiko bermea eta berme osagarria Euskal Autonomia Erkidegoko Diruzaintza Nagusian gordailutuko dira beti.

##### 9.3.- Aldi baterako enpresa-elkartea (aurrerantzean ABEE) denean, behin-behineko eta behin betiko bermeak ABEEko partaide batek edo batzuek eratu ahalko dituzte, betiere guztira eskatzen den zenbateko osoa lortzen bada, eta kide guztiak batera eta modu solidarioan bermatuta badaude.

#### 10.- KONTRATATZAILEAREN PROFILA ETA KONTSULTAK

##### 10.1.- Euskadiko Kontratazio Publikoko kontratatzailearen profilera sartzeko honako esteka hau erabili beharko da: https://www.contratacion.euskadi.eus/hasiera/ 10.2.- Kontratatzailearen profilean honako datu eta informazio hauek argitaratuko dira:

- 1. Aurretiazko informazioaren iragarkia, hala badagokio.
- 2. Lizitazio-iragarkia.
- 3. Espedientea onesteko ebazpena.
- 4. AKPA, PTPA eta dokumentazio osagarria.
- 5. Kontratuaren objektu zehatza, iraupena, lizitazioaren oinarrizko aurrekontua.
- 6. Honako hauek justifikatzen dituen memoria: kontratazioa egiteko beharrizana, kontratazioaren egokitasun eta efizientzia eta kontratazioak kontratuaren objektuarekin daukan harreman zuzen, argi eta proportzionala.
- 7. Espedientea hasteko ebazpena, kontratazio-organoak sinatua.
- 8. Merkatuari buruzko aurretiazko kontsultarik egin bada, egin diren kontsultei buruzko txosten arrazoitua, SPKLren 115. artikuluan xedatuta dagoenaren arabera.
- 9. EKAB betetzeko xml fitxategia.
- 10. Kontratazio-organoari lagundu behar dioten kontratazio-mahaien osaera eta kideen kargua.

21

Esp. zk.: